คุณคะ คือว่ากินยาคุมแบบ28เม็ดหมดแผงแล้วแต่ประจำเดือนไม่มา แถมตอนกินก็มีอาการปวดท้องน้อย และมีเลือดออกนิดหน่อย ตอนนี้ก็ปวดท้องน้อยอยู่นะคะ แต่ประจำเดือนไม่มาสักที มีโอกาสท้องมั้ยคะ กรุณาตอบด้วยค่ะ 😢
สวัสดีค่ะ Kanitha DP,การที่ประจำเดือนไม่มา อาจเกิดจาก1. การตั้งครรภ์ เนื่องจากยาคุมกำเนิดนั้น ไม่สามารถป้องกันการตั้งครรภ์ได้ 100%2. ผลจากยาคุมกำเนิด โดยเฉพาะหากทานต่อเนื่องนานๆ หรือเป็นยาคุมกำเนิดชนิดที่มีฮอร์โมนต่ำ อาจทำให้ประจำเดือนไม่มาได้สำหรับอาการปวดท้องน้อยและมีเลือดออกในระหว่างที่ทานยา อาจเป็นผลข้างเคียงของยาคุมกำเนิดได้ในเบื้องต้น หากทานยาคุมครบ 28 เม็ดแล้ว ประจำเดือนไม่มา ควรลองตรวจหาการตั้งครรภ์ดูก่อนค่ะ หากตรวจไม่พบ ก็ให้ทานยาคุมกำเนิดต่อได้ โดยอาจลองเปลี่ยนยี่ห้อ เพื่อลดผลข้างเคียงที่เป็นอยู่ แต่หากอาการปวดท้องน้อยยังคงมีต่อเนื่อง หรือรุนแรงขึ้น หรือมีตกขาวที่ผิดปกติร่วมด้วย ควรหยุดทานยาคุมกำเนิดไปก่อน และไปพบสูติ-นรีแพทย์เพื่อตรวจหาสาเหตุค่ะ